Bretagne/Korpus-divyezhek-brezhoneg-galleg huggingface dataset:
Son vol léger et élégant comporte des phases de  « sur-place » qui font suite à des plongeons spectaculaires sur les petits poissons se terminant par une explosion à la surface de l’eau.
Nijal a ra skañv ha mistr, chom a-blas, ha goude-se ober splujadennoù estlammus davit pesked bihan, oc’h echuiñ gant un darzhadenn war-c’horre an dour.
Tellement présent et pourtant si méconnu, le renard vit souvent à proximité de l’homme, entretenant avec lui des relations complexes.
Al louarn a vez kavet e pep lec’h, ha koulskoude n’eo ket anavezet mat. Alies e vev tost da diez an dud, ha darempredoù diaes en devez ganto.
Le renard suscite intérêt, crainte ou interrogation et dresser son portrait n’est pas chose facile tant le personnage présente de facettes.
Gant al louarn e vezer dedennet, spontet pe kuriusaet, ha n’eo ket aes sevel e boltred, kement a zoareoù zo dezhañ.
Présent dans les marais, tourbières, grandes prairies côtières humides et landes élevées.
Kavet e vez er geunioù, en taouarc’hegoù, e pradoù gleb an arvor hag el lanneier uhel.
Son cri émis en vol, sonore, ascendant et flûté s’élève au dessus des landes pour se terminer en un trille mélancolique.
Krial a ra en ur nijal, hag e griadenn trouzus ha skiltroc’h-skiltr a sav a-us al lanneier evit echuiñ gant ur fringolenn velkonius.
Ce que nous avions supposé être des ombres et des racines sur le fond, a d’un seul coup pris vie et nous suivons fascinés une forme jaillissante à la surface de l’eau….
Skeud ha gwrizioù e strad ar wazh-dour, emezit-hu... Ne oa ket avat ! A-greiz-holl e strink ur stumm birvidik war-c'horre, ha ni da sellet outañ, boemet…
Avide d’insectes voltigeant en période estivale la truite peut sauter  décrivant une trajectoire courbe au-dessus du film de l’eau, pour marsouiner ensuite et replonger vers les profondeurs dans une sorte de fuite effrénée en quête de nourriture
An dluzh, lontek an tamm anezhañ, a lamm evit pakañ an amprevaned a vez o nijal e-pad an hañv, o stummañ ur grommenn dreist gorre an dour… Goude-se ez a war-raok evel ur morhoc’h, hag e spluj don-don davit e  voued en ur seurt tec'hadenn dirollet.
Truite fario sur une gravière
An dluzh fario war ur c’hrouaneg
Tachetée comme le fond rocailleux, elle attend immobile que le courant lui apporte près du fond ou à la surface une proie sur laquelle elle va fondre comme l’éclair.
Brizhellet evel strad roc’hellek ar stêr, e c’hortoz difiñv e kasfe red an dour ur preizh dezhañ, tost d’ar goueled pe war-c’horre an dour. Sailhañ a raio warnañ evel ul luc’hedenn.
Verte avec ses taches foncées et ses rayures claires sur le dos, on l’entend sauter à l’eau quand on s’approche.
Glaswer eo, gant tarchoù teñval ha roudennoù sklaer war he c’hein. Klevet a reer anezhi o lammat en dour pa dosta an dud.
Terriblement carnassière, elle dévore tout ce qui bouge, mais cependant prend le temps de passer de longs moments au bord de l’eau pour profiter des rayons du soleil qu’elle affectionne tout particulièrement.
Marlontek eo, ken e plaou kement tra a fiñv. Koulskoude e kemer amzer da dremen pennadoù hir war bord an dour evit tennañ he mad eus skinoù an heol a gar dreist-penn.
Tu es la force primitive, brute et guerrière.  
Te eo an nerzh kentidik, rust ha brezelour.
Tu es capable de t'adapter et de vaincre le mal, comme à Tombelaine au Mont Saint Michel.
Te zo gouest d’en em ober diouzh an traoù ha da drec’hiñ an droug, evel e Tombelen e bae Menez-Mikael-ar-mor.
Tu es celui que les générations ont promis d'attendre.
Te eo an hini o doa prometet ar remziadoù kent gortoz.
Tu es l'ours devenu roi.
Te eo an arzh erru roue.
Petit canard plongeur, trapu à l’allure clownesque reconnaissable à son dos noir, son ventre et ses flancs blancs et sa longue huppe retombante.
Un tagos a houadig splujer eo, gant neuz ur furlukin. Aes eo da anavezout gant e gein du, e gof hag e gostezioù gwenn, hag e houperig a ziskenn a-hed e c'houzoug.
Commun sur les lacs et les étangs avec un peu de végétation riveraine. 
Anavezet-mat eo war al lennoù hag ar stankoù gant un tamm plant tro-dro.
Il hiverne en eau libre en grandes bandes, dans les baies abritées et les ports. 
Tremen a ra ar goañv a-vagadoù, e goudor ar baeoù hag ar porzhioù.
Il se nourrit de mollusques et de matières végétales.
Bevañ a ra diwar blotviled ha tammoù plant.
A l’époque où les insectes voltigent au dessus de l’eau, la truite en quête de nourriture saute en décrivant une trajectoire courbe au dessus de la surface pour plonger vers les profondeurs dans une fuite effrénée.  
D’ar  mare ma nijell an amprevaned a-us an dour e lamm an dluzh a glask war-lerc’h e voued, oc’h ober ur grommenn dreist gorre an dour, hag e spluj don-don evel en un dec’hadenn dirollet.
Messagère du grand nord, les grives litornes présagent la venue de l’hiver.
An driski louet, anezho kannadezed an norzh pellañ, a gemenn donedigezh ar goañv.
Un coup de froid, une chute de neige et elles arrivent jusque dans les jardins, appréciant à juste titre les fruits de sorbier, de houx, ainsi que les pommes tombées au sol dans les vergers.
Ur barrad yenijenn, ur gaouad erc’h, ha setu int el liorzhoù, o saouriñ gant gwir abeg an hiliber, kokoù ar c’helenn hag an avaloù kouezhet war an douar er gwerjeoù.
Charte d'utilisation des listes d’échange des groupes de travail du réseau Diwan
Karta evit implij al listennoù eskemm etre ar strolladoù labour e rouedad Diwan
Ce document est la charte d’utilisation des listes d’échange entre les membres des groupes de travail du réseau Diwan. 
Bez’ ez eo an teul-mañ ar garta a zispleg penaos implijout al listennoù eskemm etre izili strolladoù labour rouedad Diwan.
Ces listes d’échange sont techniquement administrées par les services Diwan.
Meret eo al listennoù eskemm-se ent teknikel gant servijoù Diwan.
Vous êtes invité, en tant qu’utilisateur de ce service, à le lire dans son intégralité puisqu’il précise vos droits et devoirs.
Evel ma’z oc’h un implijer eus ar servij-se, e c’houlennomp diganeoc’h lenn ar garta-mañ penn-da-benn, peogwir e tispleg ho kwirioù hag ho tleadoù.
Objet des listes d’échange 
Da betra e servij al listennoù eskemm
Les listes d’échange des groupes de travail sont des outils de communication interne au réseau Diwan. 
Listennoù eskemm ar strolladoù labour zo binvioù kehentiñ diabarzh eus rouedad Diwan.
La diffusion d’un message sur une liste d’échange n’engage que son auteur. 
Er c’hemennadennoù skignet war ul listenn eskemm e skriv an dud en o anv hepken.
Les messages qui y sont échangés relèvent de la correspondance privée. 
Tennañ a ra ar c’hemennadennoù eskemmet d’al lizheroù prevez.
Sauf cas exceptionnel, ils ne sont pas modérés par l’administrateur des listes (c'est-à-dire que les messages envoyés par les membres d'une liste ne font pas l'objet d'une validation par l'administrateur de la liste, ni par le/s animateur/s du groupe).
Nemet ha degouezhioù dreistordinal a vefe, ne vezont ket « habaskaet » gant merour al listennoù (da lavaret eo ne vez ket gwiriekaet ar c’hemennadennoù kaset gant izili ul listenn gant merour honnezh na gant animatour/ien ar strollad).
Les listes d’échange des groupes de travail du réseau Diwan ont pour objet, dans le cadre des thèmes et objectifs des groupes concernés :
Listennoù eskemm strolladoù labour rouedad Diwan a vez implijet evit an temoù hag ar palioù a sell ouzh pep hini eus ar strolladoù. Servijout a reont :
l'échange et l'entraide entre des membres du réseau (membres associatifs, salariés et enseignants du réseau Diwan).  
da eskemm soñjoù ha d’en em sikour etre izili ar rouedad (izili ar gevredigezh, gopridi ha kelennerien eus ar rouedad Diwan).
Comme pour tous les outils de communication du réseau Diwan, l’utilisation du breton est encouragée dans les listes d’échange. 
Evel gant an holl vinvioù kehentiñ e rouedad Diwan, ez alier an dud d’ober gant ar brezhoneg el listennoù eskemm.
Merci aux auteurs de ces courriels de traduire également leurs propos afin qu’ils soient compris par l’ensemble des abonnés.
Mat e vo d’ar re a skrivo e brezhoneg treiñ o fosteloù e galleg evit ma vo komprenet o c’homzoù gant an holl goumananterien.
Le réseau rappelle aux abonnés des listes d’échange qu’ils sont tenus de respecter le cadre légal en vigueur, notamment les dispositions suivantes:
Degas a reomp da soñj da goumananterien al listennoù eskemm ez int endalc’het da zoujañ d’al lezennoù a zo o ren, ha d’an diferadennoù-mañ peurgetket :
La confidentialité de la correspondance privée et la collecte des données personnelles sont encadrées par le Code pénal (articles 226-15 à 226-24).
Bez’ ez eus pennadoù eus ar C’hod kastizel (pennadoù 226-15 da 226/24) hag a sell ouzh ar c’huzhut m’eo al lizheroù prevez hag ouzh an daspugn roadennoù personel.
Ainsi, les propos échangés sur la liste d’échange ne doivent pas être diffusés en dehors de la liste, par quelque moyen que ce soit (mail, autre forum, publication...), sauf accord explicite de leur(s) expéditeur(s). 
Setu ne dle ket ar c’hemennadennoù embannet war al listenn eskemm bezañ skignet er-maez anezhi, e forzh peseurt doare e vefe (postel, forom all, embannadenn...) nemet hag aprouet e vefe en un doare splann gant ar re o deus postet anezho.
De même, les membres de la liste sont priés de ne pas répondre sur la liste à un message qu'ils auraient reçu en privé. 
Heñvel dra, ne dle ket izili al listenn respont war al listenn d’ur gemennadenn brevez.
Il est également illégal de collecter les données à caractère personnel.
Enep al lezenn eo daspugn roadennoù personel ivez.
Est illégale la provocation publique à la discrimination, à la haine ou à la violence à l'égard d'une personne ou d'un groupe de personnes à raison de leur origine ou de leur appartenance ou de leur non-appartenance à une ethnie, une nation, une race ou une religion déterminée, ou à raison de leur sexe, de leur orientation ou identité sexuelle ou de leur handicap (articles 23 et 24 de la loi du 29 juillet 1881 sur la liberté de la presse).
Enep al lezenn eo atizañ an dud ent foran d’ober gant ar gwallziforc’h, ar gasoni pe ar feulster e-keñver un den pe ur strollad tud abalamour d’o orin, d’ar fed ma’z int pe n’int ket izili eus ur genel, ur vroad, ur ouenn pe ur relijion bennak, pe abalamour d’o reizh, d’o zuadurioù pe d’o identelezh revel, pe d’o namm (pennadoù 23 ha 24 eus lezenn an 29 a viz Gouere 1881 diwar-benn ar frankiz embann).
La diffamation est également punissable par la loi. 
Gallout a ra ar gwallvrudañ bezañ kastizet gant al lezenn ivez.
L’article 29 de la loi de 1881 sur la liberté de la presse précise que « toute allégation ou imputation d’un fait qui porte atteinte à l’honneur ou à la considération de la personne ou du corps auquel le fait est imputé est une diffamation. 
Gant ar mellad 29 lezenn 1881 diwar-benn frankiz an embann ez eo resisaet « ez eus gwallvruderezh eus kement lavar pe tamalladenn a sell ouzh ur fed a noaz da enor pe da vrud mat an den pe ar strollad a vez tamallet ar fed-se dezhañ.
La publication directe ou par voie de reproduction de cette allégation ou de cette imputation est punissable, même si elle est faite sous forme dubitative ou si elle vise une personne ou un corps non expressément nommés, mais dont l’identification est rendue possible par les termes des discours, cris, menaces, écrits ou imprimés, placards ou affiches incriminés ».
Embann war-eeun pe adembann al lavar pe an damalladenn-se a c’hall bezañ kastizet, ha pa vefe e stumm ur vartezeadenn pe e tennfe d’un den pe d’ur strollad n’int ket anvet en un doare sklaer, gant ma c’haller anavezout anezhañ gant termenoù ar prezegennoù, kriadennoù, tamalloù, skrivet pe moullet, panelloù pe liketennoù karezet ».
Le Code de la propriété intellectuelle encadre la propriété artistique (textes, images, musiques…) et industrielle (objets, logiciels…). 
Kod ar berc’henniezh kefredel a reolenn ar berc’henniezh arzel (testennoù, skeudennoù, muzikoù) ha greantel (traezoù, meziantoù...).
Conformément à l’article 122-5 de ce code, « l'exception de copie privée autorise une personne à reproduire une œuvre de l'esprit pour son usage privé ».
Hervez ar mellad 122-5 eus ar c’hod-se «  e c’hall un den prevez eiladuriñ un oberenn eus ar spered evit e implij personel dre berzh nemedenn an eiladuriñ prevez ».
La gestion informatisée de la liste des abonnés et l’archivage des messages constitue un traitement de données à caractère personnel, au sens de la loi 78-17 du 6 janvier 1978 relative à l’informatique, aux fichiers et aux libertés. 
Meradur ar roll koumananterien gant urzhiaterioù ha dielladur ar c’hemennadennoù a ya d’ober un tretadur eus roadennoù personel hervez al lezenn 78-17 eus ar 6 a viz Genver 1978 diwar-benn an urzhiataerezh, ar fichennaouegoù hag ar frankizoù.
Les abonnés peuvent exercer leur droit d’accès et de modification en effectuant une demande à l'administrateur de la liste (xxx@xxx.fr). 
Gwir o deus ar goumananterien da vont da welet ar roadennoù-se ha da gemmañ anezho oc’h ober ur goulenn da verour al listenn (xxx@xxx.fr).
Les messages des listes Diwan ne sont pas archivés.
Ne vez ket diellet kemennadennoù listennoù Diwan.
Les membres des listes d’échange sont tenus de respecter le savoir-vivre, la courtoisie et la modération indispensables à un débat respectable (fût-il animé), et de ne nuire ni au bon fonctionnement de la liste, ni au travail des administrateurs de la liste.
Ret eo da izili al listennoù eskemm bezañ seven, kourtes, ha moder. Ret-holl eo an dra-se evit kaout kendivizoù dereat (ha pa vefe birvilh enno). Ret eo dezho ivez chom hep noazout da vont en-dro mat al listenn na da labour merourien al listenn.
Ils s’engagent à respecter les principes de la Netiquette (dont la version détaillée peut-être consultée en version française sur netiquette.fr et en version originale sur http://www.ietf.org/rfc/rfc1855.txt).
Gouestlañ a reont doujañ da bennreolennoù an Netiquette (a c’hall bezañ lennet penn-da-benn e galleg e netiquette.fr hag er yezh orin e http://www.ietf.org/rfc/rfc1855.txt).
Tenez compte qu'une large audience va lire ce que vous postez. 
Dalc’hit soñj e vo lennet ar pezh a bostit gant ur bern tud.
Faites attention à ce que vous écrivez.
Taolit evezh ouzh ar pezh a skrivit.
Considérez que les personnes parlent pour elles-mêmes et que ce qu'elles disent ne représente pas leur institution (sauf mention explicite).
Mat eo deoc’h gouzout e komz an dud en o anv dezho, ha n’eo ket en hini o ensavadur (nemet ha skrivet sklaer e vefe).
Ne reprochez pas à l'administrateur ou à l'animateur de la liste le comportement des utilisateurs.
Na damallit ket emzalc’h an implijerien da verour pe da animatour al listenn.
Les messages doivent être brefs et ciblés. 
Ret eo d’ar c’hemennadennoù bezañ berr ha resis.
Ne vagabondez pas hors sujet, ne divaguez pas, ni ne postez simplement pour faire remarquer les fautes de frappe ou d'orthographe des autres.
Na gomzit ket eus traoù estreget ar sujed, na droit ket diwar ar gaoz, na skrivit ket ma n’eo nemet evit lakaat war wel fazioù skrivañ ar re all.
La falsification et la mystification ne sont pas des comportements admis.
Ar falsadurioù hag an touelladurioù n’int ket emzalc’hioù hag a vez degemeret.
Soyez attentif lorsque vous répondez à des messages. 
Taolit evezh pa respontit da gemennadennoù.
Vous pouvez envoyer accidentellement une réponse personnelle à un grand nombre de gens, embarrassant tout le monde. 
Gallout a rit kas ur respont personel d’un niver bras a dud ma faziit, ha lakaat an holl diaes gant se.
Il vaut mieux retaper l'adresse que de se fier au « répondre».
Gwell eo adskrivañ ar chomlec’h eget klikañ war ar bouton « respont ».
Si vous découvrez qu'un message personnel a été délivré à une liste ou à un groupe, envoyez vos excuses à la personne et au groupe.
Ma verzit ez eus bet kaset ur gemennadenn bersonel d’ul listenn pe d’ur strollad, kasit digarezioù d’an den ha d’ar strollad.
Si vous deviez vous trouver en désaccord avec une personne, passez au courrier électronique personnel pour vos échanges. 
Ma ne savit ket a-du gant un den bennak, implijit posteloù evit hoc’h eskemmoù.
Si le débat peut intéresser le groupe, vous pourrez le résumer plus tard pour tous.
Ma c’hallfe ar strollad bezañ dedennet gant ar c’hendiviz, e c’halloc’h diverrañ anezhañ diwezhatoc’h evit an holl.
N'entrez pas dans les diatribes enflammées. 
Na gemerit ket perzh er rendaeloù entanet.
N'en postez pas et n'y répondez pas.
Arabat deoc’h reiñ lañs dezho na respont dezho.
Si vous échangez des arguments, gardez la discussion centrée sur le sujet plutôt que sur les personnes concernées.
Ma eskemmit arguzennoù, komzit eus ar sujed kentoc’h eget eus an dud a sell an dra-se outo.
Ne diffusez pas sur la liste des messages à caractère publicitaire ou commercial sans lien avec la vie associative.
Na skignit ket kemennadennoù bruderezh pe kenwerzh war al listenn, nemet hag ul liamm o defe gant buhez ar gevredigezh.
La liste d’échange est un espace de discussion privée. 
Ul lec’h kendiviz prevez eo al listenn eskemm.
Ne diffusez pas à une plus large audience les messages de la liste sans avoir obtenu la permission du correspondant concerné. 
Na skignit ket kemennadennoù eus al listenn e-mesk tud all anez bezañ bet aotre ar c’henskriver.
Vous pouvez raccourcir le message ou n'en citer que les parties essentielles, mais attribuez toujours les citations à leurs auteurs.
Gallout a rit berraat ar gemennadenn pe menegiñ al lodennoù pouezusañ anezhi hepken, met menegit atav piv en deus skrivet an traoù.
Ce que vous ne feriez pas lors d’une conversation réelle face à votre correspondant, ne prenez pas l’Internet comme bouclier pour le faire.
Na rit ket gant Internet evel gant ur skoed evit lavaret traoù ne lavarfec’h ket e-tal ho kenskriver en ur gaozeadenn.
Prudence avant de poster un message vers une liste. 
Taolit evezh a-raok postañ ur gemennadenn war al listenn.
Une fois celui-ci parti, vous ne pourrez plus interrompre sa diffusion. 
Pa vo kaset ne c’halloc’h ket mirout outi da vezañ skignet.
Relisez-vous plutôt deux fois qu’une.
Adlennit ho skridoù div wech kentoc’h eget unan.
En cas de refus d’une de vos contributions par un modérateur, faites l’effort de comprendre le motif de ce refus avant de le prendre à partie. 
Ma vez nac’het unan eus ho kemennadennoù gant un habaskaer, klaskit kompren perak eo bet nac’het a-raok tamall an dra-se dezhañ.
Gardez en tête que les modérateurs, comme les arbitres, ont un rôle difficile et qu’ils sont souvent bénévoles. 
Ho pezet soñj ez eo diaes roll an habaskaerien, evel hini an dredeoged, hag e labouront a-youl-vat.
Le non-respect de cette charte peut entraîner la modération des messages de l’utilisateur concerné ou son exclusion, temporaire ou définitive. 
Ma ne vez ket doujet d’ar garta-mañ e c’hallo bezañ habaskaet kemennadennoù an implijer, pe e c’hallo hennezh bezañ lakaet er-maez, e-pad ur reuziad pe da viken.
La modération est assurée par le/s animateur/s du groupe de travail.
Graet e vez an habaskaat gant animatour/ien ar strollad labour.
La modération peut être décidée par l’administrateur des listes ou, le cas échéant, par le modérateur attaché à la liste ou au groupe de travail. 
Merour al listennoù a c’hall divizout habaskaat ar c’hemennadennoù pe, diouzh an dro, e c’hall an dra-se bezañ divizet gant an habaskaer stag ouzh al listenn pe ouzh ar strollad labour.
Cette décision doit être validée par le bureau qui en informe le conseil d’administration. 
Ret eo d’an diviz-se bezañ gwiriekaet gant ar burev hag a gelaou ar c’huzul-merañ.
Si un utilisateur est modéré, la validation, par le modérateur, de ses contributions ne signifie pas l’adhésion de Diwan au contenu du message, dont l'abonné demeure le seul responsable.
Ma vez habaskaet un implijer ha gwiriekaet e gemennadennoù gant an habaskaer, ne dalvez ket e sav Diwan a-du gant ar pezh a skriv-eñ. Skrivañ a ra ar c’houmananter en e anv dezhañ bepred.
L’exclusion temporaire ou définitive d’une liste d’échange est proposée par l’administrateur, le modérateur, le bureau ou un membre du conseil d’administration et doit être votée en conseil d’administration.
Lakaat un den eus ul listenn eskemm er-maez, evit ur reuziad pe da viken, a vez kinniget gant ar merour, an habaskaer, ar burev pe un ezel eus ar c’huzul-merañ. Votet e tle bezañ er c’huzul-merañ.
En cas de non-respect des lois sur une liste d’échange, notamment celles rappelées dans la présente charte, les dispositions en vigueur s’appliqueront.
Ma ne vez ket doujet d’al lezennoù war ul listenn eskemm, d’ar re meneget er garta-mañ peurgetket, e vo lakaet an diferadennoù zo o ren da dalvezout.
Texte adopté au Conseil d’administration Diwan le 16 novembre 2013
Testenn degemeret e Kuzul Merañ Diwan d’ar 16 a viz Du 2013
Je détermine avec mon enfant l’âge à partir duquel il aura son téléphone mobile.
Lakaat a ran gant  ma bugel da be oad en do ur pellgomzer-godell dezhañ e-unan.
Il a le droit d’aller sur Internet, je décide si c’est seul ou accompagné.
Gwir en deus da vont war Internet, din da welet pe e c’hall ober e-unan pe asambles gant un den all.
Je décide avec lui du temps qu’il consacre aux différents écrans.
Lakaat a ran asambles gantañ pegeit amzer e c’hallo gouestlañ d’ar skrammoù.
Je parle avec lui de ce qu’il y voit et fait.
Komz a ran gantañ eus ar pezh a wel hag a ra warno.
Je lui rappelle les 3 principes d’Internet.
Degas a ran da soñj dezhañ 3 reolenn Internet.
Mon enfant « surfe » seul sur la toile, mais je fixe avec lui des horaires à respecter.
« Seurfiñ » a ra ma bugel e-unan war ar gwiad, met lakaat a ran asambles gantañ eurioù da zoujañ dezho.
Nous parlons ensemble du téléchargement, des plagiats, de la pornographie et du harcèlement.
Komz a reomp asambles eus ar pellgargañ, eus ar fripal,eus ar bornografiezh hag eus an harellerezh.
La nuit, nous coupons le WIFI et nous éteignons les mobiles.
Da noz e troc’homp ar WIFI hag e lazhomp ar pellgomzerioù-godell.
Je refuse d’être son « ami » sur Facebook.
Nac’h a ran bezañ « mignon » dezhañ war Facebook.
Diffusons cette affiche.
Skignomp ar skritell-mañ.
Nous ne modifierons notre relation aux écrans que tous ensembles.
A-benn cheñch hon doareoù gant ar skrammoù e rankomp strivañ holl asambles.
« I Love I Do » est un demi-quatuor fraichement formé par El Chapucero (Lyrikal Kartel) et Don Mangante (Mafia Galega). 
« I Love I Do » zo un hanter bevarad nevez-stummet gant El Chapucero (Lyrikal Kartel) ha Don Mangante (Mafia Galega).
Atteints de polyschizophrénisme artistique, ils piochent ici et là portés par leurs envies du moment. 
Pigosat a reont, hag int klañv gant al liesskizofreniezh arzel, amañ hag ahont hervez ar c’hoant zo ganto er mare-mañ-mare.
Ainsi, il se peut qu'un refrain en suisse-allemand cohabite avec du patois bolivien sur un fond d'électro-pop orientale, ou vice-versa. 
Evel-se e c’hall un diskan e suiseg-alamaneg bezañ lakaet kichen-ha-kichen gant pozioù skrivet en un trefoedaj eus Bolivia ha lakaet war un ton elektro-pop giz ar reter, pe kemm-ouzh-kemm.
La chanson "billarda sempre" ne déroge pas à la règle : un texte en galicien, écrit par le poète Xabier Cordal, du tango saupoudré de guitares électriques, le tout soutenu par une rythmique hip hop. 
Ne dremen ket ar ganaouenn « billarda sempre » hep heuliañ ar reolenn : un destenn e galizeg, skrivet gant ar barzh Xabier Cordal, war un ton tango kinklet gant gitaroù tredan, ha pep tra harpet gant ul lusk hip hop.
Le groupe aime surprendre et détourner ses influences pour les amener sur de nouveaux sentiers. 
Plijout a ra d’ar strollad sebezañ an dud ha diheñchañ e levezonoù evit kas anezho war gwenodennoù nevez.
Pour eux la culture galicienne n'est pas quelque chose de figé qu'il faudrait seulement transmettre, mais plutôt une chose qu'il faut s'approprier et faire vivre. 
Evito n’eo ket ar sevenadur galisian un dra sonnet a vefe dav treuzkas hepken, met kentoc’h un dra a ranker piaouiñ ha lakaat da vevañ.
A Lorient, « I Love I Do » sera accompagné de Xermán Viluba, principal promoteur de la ligue nationale de "billarda" (un ancien jeu populaire qui connait aujourd'hui un nouvel essor). 
D’an Oriant e teuy « I Love I Do » gant Xermán Viluba, lusker pennañ kevre broadel ar « billarda » (ur c’hoari pobl kozh zo roet lañs dezhañ en-dro hiziv an deiz).
Dès leur rencontre en 2007, le groupe a tout de suite adhéré à la démarche de Xermán. 
Adalek o emgav e 2007, e oa aet a-du ar strollad gant Xermán, diouzhtu.
A partir de là sont nés plusieurs projets dont la chanson « billarda sempre » qui est devenue l'hymne officiel de ce sport.
Adalek ar mare-se ez eus bet savet meur a raktres ganto, en o zouez ar ganaouenn « billarda sempre », zo deuet da vezañ kan ofisiel ar sport-se.
La Loire-Atlantique aime la Bretagne ! 
Al Liger-Atlantel a gar Breizh !
En 2010, et pour la 3ème année consécutive, le Conseil général de Loire-Atlantique est partenaire du  Festival Interceltique de Lorient, manifestation représentative de notre héritage culturel commun. 
E 2010, hag evit an 3e bloavezh diouzhtu, e kenlabour Kuzul-departamant al Liger-Atlantel  gant Festival Etrekeltiek an Oriant, un emvod da ziskouez hon hêrezh sevenadurel voutin.
Ce soutien au Festival Interceltique de Lorient est naturel car il participe du rayonnement de nombreux artistes de Loire-Atlantique. 
Naturel eo an tamm skoazell roet da Festival Etrekeltiek an Oriant rak degas a ra  brud da arzourien a-leizh eus al Liger-Atlantel.
Parmi l’immense public de ce festival populaire, le premier de France en affluence, les amateurs de musiques celtiques de Loire-Atlantique et les habitants de notre département en général répondent présents chaque année, pour participer à la fête. 
E-mesk an engroeziad tud a zarempred ar festival poblek-mañ, an hini a vez darempredet ar muiañ e Frañs, an dud eus al Liger-Atlantel a blij dezho ar sonerezh keltiek koulz hag annezidi hon departamant dre-vras a gemer perzh er gouel bep bloaz.
Une politique volontariste de collaborations renforcées avec le Conseil régional de Bretagne, invité d’honneur cette année du festival, permet à nos institutions d’avancer ensemble, sur des projets culturels (Les Marches de Bretagne sur les sites de Châteaubriant et de Clisson, par exemple), sportifs ou touristiques. 
Dre ur politikerezh youlek da genlabourat muioc’h gant Kuzul-rannvro Breizh, kouviad a enor ar festival er bloaz-mañ, e c’hall hon ensavadurioù kas war-raok, asambles, raktresoù  a denn d’ar sevenadur (Marzioù Breizh war lec’hiadoù Kastell-Briant ha Klison, da skouer), d’ar sport pe d’an touristerezh.
Aux côtés des acteurs de la scène artistique bretonne, nous encourageons le développement de la langue bretonne et toutes les initiatives qui visent à mettre en valeur notre patrimoine culturel. 
Asambles gant oberourien leurennoù arzel Breizh e harpomp diorren ar brezhoneg ha kement tra a vez graet da lakaat hor glad sevenadurel da dalvezout.
Dans un esprit authentiquement humaniste et solidaire, parce que la Bretagne d’aujourd’hui est une terre d’accueil et de tolérance.
Gant ur spered denelour ha kengret, peogwir ez eo Breizh hiziv un douar a zegemer hag a habaskter.
Le Conseil général de Loire-Atlantique est fier de contribuer à ce grand événement qu’est le Festival interceltique de Lorient !
Kuzul-departamant al Liger-Atlantel zo lorc’h ennañ o tegas e lod da Festival Etrekeltiek an Oriant, ur fest bras anezhañ !
Un festival cosmopolite et créateur
Ur festival liesvroadel ha gant ur spered krouiñ
Située au coeur de l’Arc Atlantique Européen, la Bretagne occupe un emplacement privilégié entre le nord et le sud du continent. 
E-kreizig-kreiz Gwareg Atlantel Europa emañ Breizh, lec’hiet-dibar etre hanternoz ha kreisteiz ar c’hevandir.
À la croisée des chemins, toujours tournée vers l’océan, géographiquement et historiquement, c’est un lieu unique resté totalement ouvert sur le monde. 
En ur c’hroashent, troet bepred etrezek ar mor bras, ken war dachenn an istor ken war hini an douaroniezh, Breizh zo ul lec’h dibar, chomet digor-frank war ar bed.
Sa culture est au carrefour de nombreuses influences. 
E kroashent meur a levezon emañ he sevenadur.
Toujours, les Bretons ont su cultiver et maintenir un esprit d’ouverture, tout en en sachant préserver leurs racines celtes. 
A-viskoazh o deus gouezet Breizhiz diorren ha derc’hel ur spered digor, en ur wareziñ o gwriziennoù kelt.
Depuis sa création en 1971, le Festival Interceltique de Lorient a réussi à construire année après année, un lieu de rendez-vous unique. 
Abaoe e grouidigezh e 1971, Festival Etrekeltiek an Oriant zo deuet a-benn da sevel, a vloaz da vloaz, ul lec’h emgav dibar.
Il a permis de mettre en scène la Bretagne à côté d’autres nations et, de forger petit à petit, un nouveau concept porteur d’échanges : l’Interceltisme. 
Gellet ez eus bet leurenniñ Breizh e-kichen broadoù all ha goveliañ tamm-ha-tamm ur meizad nevez a zegaso eskemmoù : an etrekeltiegezh.
En quelques années, le festival Interceltique de Lorient est devenu le grand rassemblement mondial des cultures celtiques. 
Dindan un nebeud bloavezhioù eo deuet Festival Etrekeltiek an Oriant da vezañ brasañ bodadeg ar bed evit a sell ar sevenadurioù keltiek.
Dans un premier temps ont été intégrés les territoires celtiques des îles britanniques : l’Écosse, le Pays de Galles, Cornouailles, l’Île de Man… puis ceux du nord de l’Espagne : la Galice et les Asturies et enfin, dans un troisième temps, les terres ayant accueilli les diasporas celtes sur d’autres continents : l’Australie, le Canada, les USA… 
Digoret e oa bet da gentañ-penn d’ar broioù keltiek zo anezhe en inizi breizhveuriat : Skos, Kembre, Kernev-Veur, Manav… ha goude d’ar broioù zo e norzh Spagn : Galiza hag Asturiez ha da drede, d’an douaroù o deus degemeret an diasporaoù kelt war gevandirioù all :  Aostralia, Kanada, Stadoù-Unanet Amerika (SAU)…
Aujourd’hui, c’est un festival de recherche, de créations et de rencontres, ouvert au monde, et qui accueille chaque année plus de 4 500 artistes et 650 000 spectateurs. 
Hiziv ez eo ur festival a enklaskoù, a grouidigezhioù hag a emgavioù, digor war ar bed, hag a zegemer ouzhpenn 4 500 a arzourien ha 650 000 a arvesterien bep bloaz.
Ainsi, nous célébrons la 40ème édition de ce Festival. 
40vet deiz-ha-bloaz ar Festival a lidomp neuze.
Cette année, la Bretagne et le savoir faire des Bretons seront à l’honneur, car ce sont eux qui ont su bâtir ce carrefour emblématique. 
Er bloaz-mañ e vo enoret Breizh ha chemet ar Vreizhiz, rak an dud-se eo o deus gouezet sevel ar c’hroashent arouezel-se.
Car si les Bretons sont porteurs d’une culture, ils ont également été à l’initiative de ce désir de partage avec le reste du monde ! 
Rak ma’z eus gante ur sevenadur ez eo gante ivez eo bet kroget ar c’hoant-se d’e rannañ gant ar rest ag ar bed !
A l’heure de la mondialisation, le débat identité/universalité est erroné. 
En amzer ar bedeladur eo fazius ar rendael etre identelezh hag hollvedelezh.
Personne n’est de nulle part. 
N’eus den ebet na vefe a neblec’h.
Nous sommes citoyens du monde dans la mesure où nous sommes enracinés dans un endroit précis de la planète. 
Keodedourien ar bed omp dre m’omp gwriziennet en ul lec’h resis eus an douar.
Nous vous invitons donc à vivre avec nous cet événement majeur. 
Ho pediñ a reomp neuze da vevañ asambles ganimp ar gouel meur-se.
2010 sera l’année de la célébration de la Bretagne et mais aussi, celle d’une culture celte cosmopolite.
Er bloavezh 2010 e vo lidet Breizh ha lidet e vo ivez ur sevenadur kelt a lies bro.
De la Bretagne au monde, de l’ensemble du monde à la Bretagne, le Festival Interceltique de Lorient sera encore une fois, et plus que jamais, un rendez-vous incontournable !
A Vreizh d’ar bed, eus ar bed a-bezh da Vreizh, Festival Etrekeltiek Breizh a vo ur wech ouzhpenn, ha muioc’h eget biskoazh, un emgav na c’heller ket c’hwitañ !
Il y a tant de raisons d'aimer le FIL...
Kement a abegoù zo da garout Festival Etrekeltiek an Oriant…
Le FIL, c'est un vrai projet culturel, enraciné en Bretagne et ouvert sur les mondes de la Celtie et d'ailleurs.
Festival Etrekeltiek an Oriant zo ur gwir raktres sevenadurel, gwriziennet e Breizh ha digor war bedoù Keltia hag a lec’h all.
Le FIL, c'est une addition de fêtes partagées, de sourires, d'élans, de rencontres.
Festival Etrekeltiek an Oriant zo gouelioù rannet, mousc’hoarzhoù, luskoù, emgavioù ouzhpennet an eil re d’ar re all.
Le FIL, c'est un projet social porté par une association dynamique, des bénévoles nombreux, qui bénéficient du soutien de toutes les collectivités.
Festival Etrekeltiek an Oriant zo ur raktres sokial kaset en-dro gant ur gevredigezh vuhezek, tud a-youl-vat a-leizh, a vez roet skoazell dezho gant an holl strollegezhioù.
Le FIL, c'est un projet économique mobilisant de nombreuses entreprises, grandes ou petites, des artisans, des commerçants, qui nouent des liens féconds entre culture et économie.
Festival Etrekeltiek an Oriant zo ur raktres armerzhel a vod ennañ e-leizh a embregerezhioù, bras pe vihan, artizaned, kenwerzherien, a skoulm liammoù frouezhus etre ar sevenadur hag an armerzh.
Tout cela fonde un festival qui nous chante la Bretagne et ses cousins celtes, dans une formidable épidémie de santé.
Kement-se a ya d’ober diazez ur festival a gan dimp Breizh hag he c’henitervezed kelt, en ur barrad yec’hed estlammus.
La culture est aujourd'hui plus que jamais au cœur des projets de développement de nos territoires. 
Ar sevenadur zo hiziv, muioc’h eget biskoazh, e-kreiz ar raktresoù evit diorren hon tiriadoù.
La culture, c'est la couleur d'un pays et c'est son âme. 
Ar sevenadur zo liv ur vro hag hec’h ene.
La culture, c'est le lien et le discernement. 
Ar sevenadur zo liamm ha poell.
Merci au Festival Interceltique, porté depuis 40 ans par des valeurs profondes et des personnalités exceptionnelles de participer, en première ligne, au mariage heureux des traditions et des créations, au dialogue de la Bretagne, des pays celtes et du monde.
Trugarez d’ar Festival Etrekeltiek, a vez kaset war-raok abaoe 40 vloaz gant talvoudoù don ha pennoù-bras dibar. Degas a ra e lod, war an talbenn, d’an unaniezh laouen etre an hengounioù hag ar c’hrouidigezhioù, d’ar c’hendiviz etre Breizh, ar broioù keltiek hag ar bed.
La musique de Xera est née de l'émotion du peuple et de sa terre. 
Ganet eo bet sonerezh Xera diwar from ar bobl ha diwar o douar.
Prenant l'expérience asturienne comme point de départ, Xera propage un message d'universalité qui essaie d'embrasser tous les peuples de la planète, en les encourageant à se comprendre, pour protéger leur terre et leur histoire.
Gant ar skiant prenet ganto en Asturiez da gentañ penn, Xera a skign ur gemennadenn a hollvedelezh ha klask a ra ganti tizhout holl bobloù an douar, dre vroudañ anezho d’en em gompren, evit gwareziñ o douar hag o istor.
C'est là que l'histoire commence, l'histoire d'une idée dans laquelle la musique est juste une partie. 
Aze e krog an istor, istor ur mennozh n’eo ar sonerezh nemet ul lodenn anezhañ.
Une histoire qui se crée à partir d'un rêve sous le frêne, ou du vent dans la montagne transportant des souvenirs; de chuchotements qui reste dans l'air depuis des décennies, ou des yeux qui voient la terre ramener le fruit d'un travail... 
Un istor emeur o krouiñ diwar un hunvre dindan ar wezenn-onn, pe gant avel ar menez o kas eñvorennoù gantañ ; gant ar c’huzuligoù a chom en aer abaoe bloavezhioù, pe gant daoulagad a wel an douar o tegas frouezh ul labour…
Des mots, des couleurs et des odeurs qui nous enrichissent. 
Gerioù, livioù ha frondoù a zegas pinvidigezhioù dimp.
Xera construit ses textes sur l’idée de l’inter culturalité, de la défense de la diversité, d’ouverture sur le monde.
Sevel a ra Xera e destennoù diwar meizad an etresevenadurezh, difenn al liesseurted, an digoradur war ar bed.
Autodidacte, Dom Duff est sans nul doute l’un des meilleurs artistes de sa génération.
Dom Duff, en deus desket seniñ e-unan, zo hep mar na marteze unan eus arzourien wellañ e remziad.
Auteur-compositeur-interprète, il joue de sa voix et de ses guitares avec une énergie créatrice qui n'appartient qu'à lui. 
Aozer-sonaozer-kaner eo ha c’hoari a ra gant e vouezh hag e c’hitaroù gant un doare startijenn grouus zo dezhañ e-unan.
L'univers musical de Dom Duff s'est forgé au fil de ses rencontres éclectiques : Pascal Lamour, instrumentiste et producteur musical, Andy Jones, auteur-compositeur gallois, Ronan O'Snodaigh, auteur-compositeur irlandais. 
Dom Duff zo en em stummet a-drugarez an dud a bep seurt zo bet kejet gantañ : Pascal Lamour, soner ha produer sonerezh, Andy Jones, aozer-sonaozer kembreat, Ronan O Snodaigh, aozer-sonaozer iwerzhonat.
Dom Duff vous emmène loin de la celtitude actuelle et formatée.
Gant Dom Duff e vezit kaset pell diouzh keltiegezh unton ar c'houlz-mañ.
Ses textes frondeurs et poétiques, enrobés de riffs acoustiques agressifs, en font l'une des révélations bretonnes du moment. 
Gant e destennoù divergent ha barzhonius, eilet gant riffoù tagus eo deuet da vezañ unan eus an dud zo deuet brud dezho nevez zo e Breizh.
Tantôt poétique, tantôt engagé, il nous fait découvrir ou redécouvrir toutes les subtilités et les couleurs de sa langue maternelle : le breton.
A-wechoù ez eus ur barzh anezhañ, gwechoù all ez eus un den emouestlet anezhañ, ha lakaat a ra ac’hanomp da zizoleiñ pe da addizoleiñ holl soutildedoù ha livioù e yezh vamm : ar  brezhoneg.
Une langue qu'il sait faire vibrer au gré de ses émotions, de ses coups de gueule, de ses coups de cœur.
Ur yezh a oar lakaat da zasseniñ pa vez fromet, pa vez o youc’hal, pa vez bamet e galon.
Ses mots collent à sa musique, lui apportant une sonorité acoustique rageuse qui ne laisse pas  indifférent.
E c’herioù hag e donioù a glot mat an eil re gant ar re all, ar pezh a zegas ur son akoustek kounnaret na chomer ket diseblant outañ.
Auteur-compositeur-interprète et talentueux multi-instrumentiste, Stéphane Casalta a construit une œuvre discographique d’une étonnante audace. 
Stéphane Casalta, ur c’haner hag ur soner liesvenveg donezonet anezhañ, en deus savet un toullad pladennoù, gant hardizhegezh, ur bam.
Stéphane Casalta met son univers poétique au service d’une inspiration musicale très éclectique. 
Lakaat a ra Stéphane Casalta e ved barzhonius e servij an awen evit sevel tonioù a  bep seurt.
Loin de la ghettoïsation polyphonique, il se pose aujourd’hui comme un précurseur d’un courant musical novateur en Corse et qui commence à faire écho hors de l’île grâce à un registre totalement décalé, inattendu et mystérieux. 
Pell diouzh ghetto al lies mouezh, deuet eo da vezañ diaraoger ul luskad sonerezh nevezus e Korsika ha kregiñ a ra da vezañ brudet e-maez an enezenn gant e rejistr dic’hortoz ha kevrinus.
A l’image de son île, Stéphane a d’ailleurs replacé sa musique au milieu de ses vraies influences méditerranéennes. 
A-hend-all eo bet adlakaet e sonerezh gant Stéphane e-kreiz e wir levezonoù kreizdouarel, evel m’emañ e enezenn.
Si sa parfaite connaissance de la langue et du chant Corse lui fait ciseler des textes toujours plus éclatants et plus universels, ses mélodies nous semblent maintenant mêler toutes les richesses rythmiques et envoûtantes des vents du sud. 
Gant e varregezh vras war ar yezh hag ar c’han korsek e vez o rikamanat e destennoù, skedusoc’h-skedus hag hollvedeloc’h-hollvedel bepred, hag e sonennoù a seblant dimp bezañ kemmesket enno luskoù puilh ha strobinellus degaset gant avelioù ar su.
Un refus total et viscéral des discours démagogiques l’emmène à présent vers une écriture de sincérité et de rêves d’absolu. 
Nac’h a ra groñs ha krenn ar c’homzoù lorbus ha gant-se en em ro da skrivañ testennoù gwirion ha leun a hunvreoù kaer.
Dans une musique baignée d’euphoriques prières, sa vision puissante de l’avenir trace le destin nouveau d’un Corse avant tout citoyen du monde, homme libre refusant l’obscurantisme, représentant soucieux d’une terre d’écoute, attentif à toutes les influences.
En ur sonerezh beuzet en ur morad pedennoù drant ha gant e selloù lemm troet war-du an dazont emañ o sevel tonkad nevez ur C’horsad zo a-raok pep tra keodedour eus ar bed, un den en e frankiz a nac’h an deñvalijenn, un dileuriad en deus damant d’un douar a selaou hag a daol pled ouzh an holl levezonoù.
Rachel Walker est une chanteuse/compositeur gaélique originaire des hautes-terres d'Écosse. 
Rachel Walker zo ur ganerez/sonaozerez ouezel genidik eus Uheldirioù Skos.
Elle est particulièrement connue pour sa voix limpide et son style inimitable.
Brudet eo gant he mouezh flour hag he doare kanañ hep e bar.
Dès l’âge de 10 ans, elle remporte des concours de chansons dans sa région. 
Adalek dek vloaz e oa aet ar maout ganti e kenstrivadegoù kanaouennoù a veze aozet en he c’horn-bro.
Rachel Walker a été la première chanteuse gaélique diplômée de l'Académie royale écossaise de musique et de théâtre musical écossais, où elle a étudié avec la non moins célèbre professeur Kenna Campbell.
Rachel Walker eo ar ganerez ouezel gentañ zo bet diplomet gant Akademiezh roueel sonerezh ha c’hoariva sonerezh Skos e-lec’h ma oa bet o studiañ gant ar gelennerez brudet-kenañ Kenna Campbell.
Elle s’est produite régulièrement, tant en tant qu'artiste solo qu’avec des groupes comme « Dochas, Skipinnish » et « the Broch Inspectors ». 
Kanet he deus ingal, pe hec’h-unan pe gant strolladoù evel « Dochas », « Skipinnish » ha « the Broch Inspectors ».
Elle a participé à diverses émissions de télévision, dont notamment celle du prix de la BBC série « Aig Cridhe ar ciuile », et « Horo Gheallaidh », où elle présentait les coulisses du Festival Celtic Connections. 
Kemeret he deus perzh en abadennoù skinwel a bep seurt, en o zouez heuliadoù ar BBC o deus bet prizioù evel « Aig Cridhe ar Ciuil » ha « Horo Gheallaidh », ma tiskoueze tu a-dreñv al leurenn er Festival Celtic Connections.
Dans son groupe actuel, Rachel Walker s’entoure de musiciens talentueux tels que Ewan Robertson, Jenna Reid, Carol-Anne MacKay et Angus MacKenzie. 
Er strollad zo ganti bremañ ez eus sonerien donezonet tro-dro da Rachel Walker evel Ewan Robertson, Jenna Reid, Carol-Anne MacKay hag Angus MacKenzie.
Rachel a publié trois albums, dont le plus récent, « Chall Air », sorti en janvier 2010, met particulièrement en valeur ses talents de compositeur.
Tri albom he deus embannet Rachel ; an hini nevesañ, « Air Chall » a oa deuet er-maez e miz Genver 2010, a laka war wel he barregezh sonaozerez.
Arrivant tout droit des falaises isolées et des paysages panoramiques des Iles Féroé, le groupe Orka a tout pour être différent. 
Ar strollad Orka, o tont war-eeun eus tornaodoù distro ha gweledvaoù bras-divent an inizi Faero, zo pep tra gantañ evit bezañ disheñvel.
Leur singularité : une batterie faite de bidons rouillés, un piquet de clôture comme contrebasse, un orgue dont les tuyaux sont des bouteilles de sodés usagés… 
O dibarder : un toumperezh savet gant bidonioù merglet, ur piked da c’hourviolin, un ograou a ya boutailhoù bet soda enno d’ober e gorzennoù…
Ils fabriquent leurs instruments avec du matériel récupéré dans la ferme où le premier album du groupe, "Livandi oyða" a été enregistrée. 
Sevel a reont o binvioù gant dafar dastumet en atant ma oa bet enrollet « Livandi oyða », albom kentañ ar strollad.
On pourra s'étonner qu'un des principes de la musique industrielle, à savoir être l'utilisation d'instruments non-conventionnels et/ou recyclés, aux sonorités très urbaines, renaisse dans un espace rural. 
Gallout a reer bezañ sebezet o welet ez eus bet adc’hanet war ar maez unan eus pennaennoù ar sonerezh greantel, da lavaret eo implijout binvioù digustum ha/pe adaozet, a daol sonioù ar c’hêrioù bras.
Mais c'est en traduisant le titre "désert en vie" (campagne vivante ou ville vide d'humanisme ?) que l'on comprend mieux le sens, la fraicheur et l'énergie de cette musique. 
Met pa droer titl o albom "dezerzh bev" (maezioù bev pe kêr hep denelouriezh ?) e komprener gwelloc’h ster, freskter ha nerzh ar sonerezh-se.
En plus de ces enregistrements originaux, "Livandi oyða" est enrichi par des remixes de The Third Eye Foundation (Matt Elliott), Bookworms, Oktopus (Deadverse), et Com-Data. 
Ouzhpenn an enrolladennoù dibar eo pinvidikaet « Livandi oyða »  gant adveskadennoù eus The Third Eye Foundation (Maat Elliott), Bookworms, Oktopus (Deadverse), ha Com-Data.
Depuis que l’album a quitté l'archipel, la reconnaissance autour du groupe ne cesse de s'affirmer avec des tournées et festivals en Belgique, Hollande, Suisse, Autriche et Allemagne. 
Abaoe m’eo bet ezporzhiet an albom eus an enezeg eo  anavezet muioc’h-mui ar strollad a gemer perzh e troiadoù ha festivalioù e Belgia, an Izelvroioù, Suis, Aostria hag Alamagn.
Le groupe a notamment partagé la scène avec Yann Tiersen pour les 30 ans des Transmusicales de Rennes.
Ar strollad zo bet o c’hoari asambles war al leurenn gant Yann Tiersen da lidañ 30 vloaz an Transmusicales.
Fondé en 2006, R.esistence in Dub est composé de 4 musiciens aux influences et expériences musicales très diverses. 
R.esistence in Dub, savet e 2006,  zo ur strollad 4 soner ganto levezonoù ha skiant-prenet a bep seurt e bed ar sonerezh.
La grande particularité du groupe est l’utilisation de la langue « Frioulane », deuxième langue minoritaire en Italie. 
Ur strollad dibar eo dre ma ra gant ar friouleg, an eil yezh vinorelaet en Italia.
Elle est usitée dans le nord du pays dans la région d’Udine par près de 500 000 personnes. 
War-dro 500 000 a dud a ra gant ar yezh-se en hanternoz ar vro, e rannvro Udin.
R.esistence in Dub mêlent avec subtilité et talent la musique traditionnelle à la musique électro dub reggae. 
R.estistence in Dub a vesk, gant soutilded hag ampartiz, ar sonerezh hengounel gant ar sonerezh elektro dub reggae.
Les cinq néerlandais d’Equal souls se sont rencontrés au Rotterdam Pop Academy. 
Ar pemp Izelvroad ezel ar strollad Equal souls o deus graet anaoudegezh an eil gant egile e Rotterdam Pop Academy.
D’univers musical différents ils apportent leur propre touche artistique et le résultat est saisissant. 
Dont  a reont eus bedoù sonerezh disheñvel an eil diouzh egile ha degas o doareoù arzel dezho o-unan, ha sebezus eo an disoc’h.
Avec un son résolument pop rock, ils sont les ambassadeurs incontestés du Frison, langue minoritaire du nord des Pays-Bas, parlé également dans le nord de l’Allemagne et dans le sud du Danemark. 
Gant ur son pop rock-kenañ ez int, hep mar ebet, kannaded ar frizeg, ur yezh vinorelaet eus hanternoz an Izelvroioù, a vez komzet ivez en hanternoz Alamagn hag e kreisteiz Danmark.
Le frison fait partie des 3 langues régionales des Pays-Bas (avec le limbourgeois et le bas-saxon) , la langue nationale étant le néerlandais.
Ar frizeg zo unan eus an  teir yezh rannvroel zo en Izelvroioù (gant al limbourgeg hag an izelsakseg), ar yezh vroadel o vezañ an nederlandeg.
Avant d’être un groupe, Jousnen Järved est avant tout un projet ethno-musical basé sur la culture vepse. 
A-raok bezañ ur strollad ez eo Jousnen Järved, a-raok pep tra, ur raktres etno-sonerezh diazezet war ar sevenadur veps.
Une transmission poétique de cette langue en voie de disparition uniquement parlée par 8000 personnes à l’heure actuelle, où se mêle la mélodie d’instruments à vents très anciens et une interprétation moderne accessible au grand public. 
Un treuzkas barzhonius eus ar yezh Veps, zo o vont da get hag a vez komzet gant 8000 a dud hiziv an deiz, ma vez kemmesket son ar binvioù dre c’hwezh kozh-douar gant un doare ezteuler modern aes d’ar braz eus an dud.
Vepse est une petite nation parmi des centaines de milliers d’autres, située dans la région de Carélie entre la Finlande et la Russie. 
Ar Vepsed zo ur vroad vihan e-touez miliadoù a vroadoù all, en em astenn e bro Garelia etre Finland ha Rusia.
Hanna « Jousne » Vassilieff, compositrice et interprète du groupe, transmet cette culture hors du temps, accompagnée de ses musiciens. 
Hanna « Jousne » Vassilieff, sonaozourez ha kanerez ar strollad, a dreuzkas ar sevenadur-se e-maez an amzer, eilet gant he sonerien.
Une voix envoutante, ambassadrice d’une langue et d’une culture…
Ur vouezh strobinellus, kannadez ur yezh hag ur sevenadur…
L’Association Face Cachée a organisé en collaboration avec L’Echonova et de multiples partenaires dans le cadre de la Fête de la Bretagne le Festival Essential Hip-Hop dont l’objectif est de faciliter la rencontre : 
Aozet e oa bet ar Festival Essential Hip-Hop gant ar gevredigezh Face Cachée a-gevret gant an Echonova ha lies keveler, da-geñver Gouel Breizh. Klask a ra ar festival-se aesaat ar c’hejadennoù :
Entre le mouvement générationnel Hip-Hop et un large public, tout en privilégiant cette année la rencontre intergénérationnelle avec pour point fort des représentations dans 2 EHPAD de Vannes Agglo. 
Etre luskad ar rummad Hip-Hop ha tud a-leizh, en ur bouezañ er bloaz-mañ war ar c’hejadennoù etre ar re yaouank hag ar re gozh, gant ur vog : arvestoù e-barzh daou AHDOD eus Gwened Tolpad-kêrioù.